یئنی زئلاندین کرایست‌چرچ شهرینده 15 مارس‌دا 51 نفرین اؤلدوغو ترور حرکتین‌دن سونرا اودلو سیلاح‌لارلا باغلی ایکینجی دوزنلمه ایجرا‌یه قویولدو.
یئنی زئلاند باش ناظیری جاکیندا آردرن، باش ناظیرین اینترنت سایتین‌دان وئردیگی یازی‌لی آچیقلامادا، کرایست‌چرچدکی نور و لین وود مسجیدلرینده 51 نفرین اؤلدوغو، 49 نفرین یارالاندیغی ترور سالدیریسینی همن سونرا چیخاردیق‌لاری یاری اوتوماتیک سیلاح و سالدیری توفنگ‌لری‌نین توپلادی باغلی قانونا علاوه اولا‌راق یئنی ایجرایه قویولماسینین اودلو سیلاح‌لار ائیلمی‌نین آیرینتیلارینی پایلاشدیب.
یئنی قانونون سیلاح الده ائتمه شرط‌لری، امنیت، ایجازه و فردی مسئولیت‌لر کیمی ساحه‌لرده دقیق نظارت گتیردیگینی بیل‌دیرن آردرن،
نیسان آییندا سالدیری توفنگ‌لرینی و نیظامی طرزی یاری اوتوماتیکلری قاداغان ائده‌رک بازارداکی ان تهلوکه‌لی سیلاح‌لاری آلماق اوچون حرکته کئچمیشیک. ایندی دیگر اودلو سیلاح‌لارین یانلیش اللره دوشمه‌سینی قارشی‌سینی آلماق اوچون حرکته کئچیریک". ایفاده‌لرینی ایستیفاده ائتدی.
کرایست‌چرچ شهرینده 15 مارس‌دا کئچیریلن ترور سالدیرینین سیلاح‌لارلا باغلی قانون‌لارین ختا‌لی اولدوغونو اورتایا قویدوغونا دقتی چکن آردرن، "سیلاح قانون‌لاریمیز، 1983دن قالما و تهلوکه‌لی بیر شکیلده تاریخی کئچمیشدی". دئدی.
یئنی قانوندا، سیلاح لیسانس‌لاری‌نین 5 ایلده بیر یئنی‌لنمه‌سی، سیلاح آلیجی‌لاری‌نین یاناشی ساتیجی‌لاری‌نین دا ایجازه آلما‌لاری‌نین سیخلاشدیریلماسی، اؤلکه‌نی زیارت ائدن‌لره سیلاح ساتیلماماسی، اودلو سیلاح رکلام‌لاری‌نین نظارت آلتینا آلینماسی، سیلاح صاحب‌لری‌نین داورانیش‌لاریندا هیجان‌لی وضعیت گؤرولمه‌سی حالیندا پولیسین ایجازه‌نی یئنی‌دن قیمتلندیرمه‌یه آلماسی کیمی ماده‌لر وار.
